text: Nyt samarbejde mellem minkavlere og politi 
  03 december 2010 kl. 14.25
  Pelsdyravlere sikrer sig med hjælp fra politiet mod selv at blive pelset.
   
  
  Pelsdyravlere oplever hvert år, at hundredvis og sommetider tusindvis af skind bliver stjålet fra deres lagre. Skindene er kostbare ? så der kan ved et enkelt indbrud blive stjålet for flere millioner kroner. Derfor har kriminalpræventivt sekretariat hos Syd- og Sønderjyllands Politi taget kontakt til Dansk Pelsdyravlerforening, så man i fællesskab kan gøre avlerne opmærksomme på de mange måder, de kan sikre sig bedre på.
  
  Branchekendte tyve 
  Formanden for Dansk Pelsdyravlerforening, Kaj Kristensen, Tjæreborg, er glad for politikredsens initiativ.
  - Tyve, der stjæler minkskind, er branchekendte professionelle. De er hurtige, effektive og har deres transport og afsætning af skindene på plads, før indbruddene foregår. Derfor er forebyggelse vejen frem, siger han. 
   
  
  Se her hvordan man sikrer sig  
  Tidsskrift for Dansk Pelsdyravl har skrevet en artikel om initiativet og om, hvordan avlerne kan sikre sig. Den finder du her: http://www.kopenhagenfur.dk/files/Kopenhagen%20Fur/Farm/Images/Foreningen/Dansk%20Pelsdyravl/2010/Oktober%202010/Blad_oktober10.pdf
  